Περιεχόμενα
Δείκτης 🔎︎

# Ειδική επικόλληση

Εισάγει τα περιεχόμενα του πρόχειρου στο τρέχον αρχείο σε μια μορφή που θα ορίσετε.

Για να έχετε πρόσβαση σε αυτήν τη λειτουργία...

Επιλέξτε Επεξεργασία - Ειδική επικόλληση.

Επιλέξτε Επεξεργασία - Ειδική επικόλληση.

Επιλέξτε Επεξεργασία - Ειδική επικόλληση.

Επιλέξτε Επεξεργασία - Ειδική επικόλληση.

### Προέλευση

Εμφανίζει τη προέλευση των περιεχομένων του προχείρου.

### Επιλογή

Επιλέξτε μια μορφή για τα περιεχόμενα του προχείρου που θέλετε να επικολλήσετε.

Όταν επικολλάτε δεδομένα HTML σε ένα έγγραφο κειμένου, μπορείτε να επιλέξετε "Μορφή HTML" ή "Μορφή HTML χωρίς σχόλια". Η δεύτερη επιλογή είναι η προεπιλεγμένη· επικολλούνται όλα τα δεδομένα HTML, αλλά όχι τα σχόλια.

## Ειδική επικόλληση

Αυτός ο διάλογος εμφανίζεται στο Calc εάν το πρόχειρο περιέχει κελιά υπολογιστικών φύλλων.

## Επιλογή

Επιλέξτε μια μορφή για τα περιεχόμενα του προχείρου που θέλετε να επικολλήσετε.

### Επικόλληση όλων

Επικολλά όλα τα περιεχόμενα κελιών, σημειώσεις, μορφοποιήσεις και αντικείμενα στο τρέχον έγγραφο.

### Κείμενο

Εισάγει κελιά που περιέχουν κείμενο.

### Αριθμοί

Εισάγει κελιά που περιέχουν αριθμούς.

### Ημερομηνία & χρόνος

Εισάγει κελιά που περιέχουν τιμές ημερομηνίας και χρόνου.

### Τύποι

Εισάγει κελιά που περιέχουν τύπους.

### Σχόλια

Εισάγει σχόλια που είναι συνημμένα σε κελιά. Εάν θέλετε να προσθέσετε τα σχόλια στο υφιστάμενο περιεχόμενο του κελιού, επιλέξτε την λειτουργία "Προσθήκη".

### Μορφές

Εισάγει ιδιότητες μορφής κελιών.

### Αντικείμενα

Εισάγει αντικείμενα που περιέχονται στο επιλεγμένο εύρος κελιών. Αυτά μπορεί να είναι αντικείμενα OLE, αντικείμενα διαγραμμάτων, ή αντικείμενα σχεδίασης.

## Πράξεις

Επιλέξτε την πράξη που θα εκτελεστεί όταν επικολλάτε κελιά στο φύλλο σας.

### Καμία

Δεν εκτελείται καμία πράξη όταν εισάγετε μια περιοχή κελιών από το πρόχειρο. Τα περιεχόμενα του προχείρου θα αντικαταστήσουν τα υφιστάμενα περιεχόμενα κελιού.

### Προσθήκη

Προσθέτει τις τιμές των κελιών στο πρόχειρο στις τιμές των κελιών προορισμού. Επιπλέον, εάν το πρόχειρο περιέχει μόνο σχόλια, προσθέτει τα σχόλια στα κελιά προορισμού.

### Αφαίρεση

Αφαιρεί τις τιμές των κελιών στο πρόχειρο από τις τιμές των κελιών προορισμού.

### πολλαπλασιασμός

Πολλαπλασιάζει τις τιμές των κελιών στο πρόχειρο με τις τιμές των κελιών προορισμού.

### Διαίρεση

Διαιρεί τις τιμές στα κελιά προορισμού με τις τιμές στα κελιά του προχείρου.

## Επιλογές

Ορίζει τις επιλογές επικόλλησης για τα περιεχόμενα του προχείρου.

### Παράλειψη κενών κελιών

Άδεια κελιά από το πρόχειρο δεν θα αντικαταστήσουν τα κελιά προορισμού. Εάν χρησιμοποιήσετε αυτήν την επιλογή σε συνδυασμό με τη πράξη "Πολλαπλασιασμός" ή "Διαίρεση", η λειτουργία δε θα εφαρμοστεί στο κελί προορισμού ενός άδειου κελιού στο πρόχειρο.

Εάν επιλέγετε μια μαθηματική πράξη και καθαρίσετε το πλαίσιο Παράλειψη κενών κελιών, τα κενά κελιά στο πρόχειρο αντιμετωπίζονται ως μηδενικά. Παραδείγματος χάρη, εάν εφαρμόστε την λειτουργία Πολλαπλασιασμός, τα κελιά προορισμού θα γεμίσουν με μηδενικά.

### Αντιμετάθεση

Οι γραμμές στη περιοχή του πρόχειρου θα επικολληθούν ως στήλες στη περιοχή εξόδου. Οι στήλες στο εύρος του προχείρου θα επικολληθούν ως γραμμές.

### Σύνδεση

Εισάγει τη περιοχή κελιών ως σύνδεσμο, έτσι ώστε οι αλλαγές που έγιναν στα κελιά του αρχείου προέλευσης να ενημερωθούν και στο αρχείο προορισμού. Για να εξασφαλίσετε ότι οι αλλαγές που έγιναν στα κενά κελιά του αρχείου προέλευσης ενημερώνονται και στο αρχείο προορισμού, εξασφαλίστε ότι η επιλογή "Εισαγωγή όλων" είναι επίσης επιλεγμένη.

Μπορείτε επίσης να συνδέσετε φύλλα μέσα στο ίδιο υπολογιστικό φύλλο. Όταν τα συνδέετε με άλλα αρχεία, ένας σύνδεσμος DDE θα δημιουργηθεί αυτόματα. Ένας σύνδεσμος DDE εισάγεται ως τύπος μήτρας και μπορεί να τροποποιηθεί μόνο ως σύνολο.

## Μετακίνηση κελιών

Ορίζει τις επιλογές μετακίνησης για τα κελιά προορισμού όταν εισάγεται το περιεχόμενο του προχείρου.

### Χωρίς μετακίνηση

Τα εισαχθέντα κελιά αντικαθιστούν τα κελιά προορισμού.

### Προς τα κάτω

Τα κελιά προορισμού θα μετακινηθούν προς τα κάτω όταν εισάγετε κελιά από το πρόχειρο.

### Προς τα δεξιά

Τα κελιά προορισμού θα μετακινηθούν προς τα δεξιά όταν εισάγετε κελιά από το πρόχειρο.